Osalemine rahvusvahelisel jalgpalliturniiril Austrias Gaflenzis.

30. juuli-6. august 2013.a.

Sõitsime marsruudil Eesti-Läti-Leedu-Poola (ööbimine)-Slovakkia-**Austria** (ööbimine)-Tšehhi-Poola (ööbimine)-Leedu-Läti-Eesti

A ja B alagrupis osales kokku 10 võistkonda.

Meie mängisime Paide meeskonnaga A alagrupis. Vastasteks Valgevene, Saksamaa, Sloveenia, Leedu. Kõige võimsamalt võistles Valgevene, kes selle turniiri ka võitis. A ja B alagrupi kokkuvõttes saavutasime 5. koha. Omade kaasaelamine väljakuääres aitas meie päris heale mängule ikka palju kaasa. Mõned väravad õnnestus minulgi lüüa. Mängimine käis kõik 30–35 kraadises kuumuses. Aga see oli lõpuks täitsa talutav, alguses ikka väsitav, kui mõelda…. Alpid olid ümberringi ja loodus huvitav. Soojust jahutasime jões ja basseinides. Proovisime arendada rahvusvahelisi suhteid ja jutustasime teiste võistkondade noortega ka . Oli hea inglise keele praktika. Sai panna ennast proovile ja näidata, et Eestis on jalgpall ikka heal tasemel spordiala. Tagasi tulles käisime Austria pealinnast Viinist läbi. Huvitav oli.

Võimaluse eest osaleda Austrias turniiril tänan Nutikate Laste Fondi annetajaid!

Lauri Reinpõld